L 2/16
MT
Il-Ġurnal Uffiċjali tal-Unjoni Ewropea
4.1.2023
REGOLAMENT TA’ IMPLIMENTAZZJONI TAL-KUMMISSJONI (UE) 2023/6 tat-3 ta’ Jannar 2023 li jawtorizza t-tqegħid fis-suq tal-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) bħala ikel ġdid u li jemenda r-Regolament ta’ Implimentazzjoni talKummissjoni (UE) 2017/2470 (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari, l-Artikolu 12(1) tiegħu, Billi: (1)
Ir-Regolament (UE) 2015/2283 jipprevedi li l-ikel il-ġdid awtorizzat u inkluż fil-lista tal-Unjoni tal-ikel ġdid biss jista’ jitqiegħed fis-suq fl-Unjoni.
(2)
Skont l-Artikolu 8 tar-Regolament (UE) 2015/2283, ir-Regolament ta’ Implimentazzjoni tal-Kummissjoni (UE) 2017/2470 (2) stabbilixxa lista tal-Unjoni ta’ ikel ġdid.
(3)
Fit-12 ta’ Diċembru 2019, il-kumpanija MycoTechnology, Inc. (“l-applikant”) ippreżentat applikazzjoni lillKummissjoni f’konformità mal-Artikolu 10(1) tar-Regolament (UE) 2015/2283 biex tqiegħed fis-suq tal-Unjoni l-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) bħala ikel ġdid.
L-applikant talab li l-proteini tal-piżelli u tar-ross iffermentati jintużaw fil-prodotti tal-forn, fil-ħobż, fil-bziezen, filcroutons, fil-pizez, fiċ-ċereali tal-kolazzjon, fil-bars taċ-ċereali, fix-xarbiet ibbażati fuq il-frott u l-ħaxix, fit-trab taxxorb lest biex jitħallat, fil-ħelu tal-kawkaw u taċ-ċikkulata, fl-analogi tal-prodotti tal-ħalib u fis-sostituti tal-ikliet mingħajr prodotti tal-ħalib għall-kontroll tal-piż, fil-prodotti b’bażi ta’ ħalib iffermentat, fil-prodotti b’bażi ta’ għaġin, fil-preparazzjonijiet tal-laħam u fil-prodotti tal-laħam, fis-sopop (lesti biex jittieklu) u fil-konċentrati jew it-trabijiet tas-sopop, fl-insalati, fl-analogi tal-laħam, fix-xarbiet ibbażati fuq il-ħalib, u fis-sostituti ta’ ikla sħiħa għall-kontroll tal-piż, maħsuba għall-popolazzjoni ġenerali.
(4)
Fit-12 ta’ Diċembru 2019, l-applikant għamel ukoll talba lill-Kummissjoni għall-protezzjoni ta’ studji xjentifiċi u data proprjetarji ppreżentati b’appoġġ għall-applikazzjoni, jiġifieri, id-deskrizzjoni dettaljata tal-proċess talproduzzjoni (3) u l-analiżijiet tal-kompożizzjoni tal-ikel ġdid (4).
(5)
Fit-22 ta’ April 2020, il-Kummissjoni talbet lill-Awtorità Ewropea dwar is-Sigurtà fl-Ikel (“l-Awtorità”) biex twettaq valutazzjoni tal-proteini tal-piżelli u tar-ross iffermentati bil-miċeli tal-Lentinula edodes (faqqiegħ Shiitake) bħala ikel ġdid.
(6)
Fit-28 ta’ Frar 2022, l-Awtorità adottat l-opinjoni xjentifika tagħha “Safety of pea and rice protein fermented by Shiitake (Lentinula edodes) mycelia as a novel food pursuant to Regulation (UE) 2015/2283” (5) f’konformità malArtikolu 11 tar-Regolament (UE) 2015/2283.
(1) ĠU L 327, 11.12.2015, p. 1.
(2) Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
(3) MycoTechnology, Inc. (2020, mhux ippubblikat).
(4) MycoTechnology, Inc. (2020 u 2021, mhux ippubblikat).
(5) EFSA Journal 2022;20(4):7205.